text: Biblioteker i førertrøjen
  10 april 2013 kl. 18.26
  Bog-orme i Billund og Sønderborg kommuner kan se frem til, at deres biblioteksvæsener er i førertrøjen, når det gælder fremtidens bibliotek.
  De to kommuner er netop sammen Thisted valgt som vindere af Kulturstyrelsens og Realdanias faglige workshops, der sigter på at indrette bibliotekerne, så de opfylder brugernes behov og de mange nye krav til indholdet i fremtidens bibliotek.
  I Billund skal biblioteket omdannes til åbent bibliotek med dansk og international borgerservice, og samtidig skal biblioteket være motor i visionen om at skabe Børnenes Hovedstad. Projektet sker i partnerskab med LEGO Fonden.
  I Sønderborg skal der bygges nyt bibliotek som indgår i et multikulturhus langs havnefronten. Det 94,6 mio. kr. dyre projekt udføres i samarbejde med Sønderborg Havneselskab.
  Hver kommunes faglige workshop designes og faciliteres i samarbejde med projektets rådgiver Signal Arkitekter.
  